b"\n_START_ARTICLE_\nPrimer districte electoral de Barcelona\n_START_PARAGRAPH_\nEl primer districte de Barcelona o districte de Barcelona I fou una circumscripci\xc3\xb3 electoral del Congr\xc3\xa9s dels Diputats utilitzada en les eleccions generals espanyoles entre 1871 i 1876. Es tractava d'un districte uninominal, ja que nom\xc3\xa9s era representat per un sol diputat. _NEWLINE_L'any 1878 es va aprovar una nova llei electoral que va fusionar els cinc districtes de Barcelona en un districte plurinominal de 5 escons.\n_START_SECTION_\n\xc3\x80mbit geogr\xc3\xa0fic\n_START_PARAGRAPH_\nEl districte comprenia tot el districte administratiu primer de la ciutat de Barcelona, aix\xc3\xad com els barris nov\xc3\xa8 i des\xc3\xa8 del districte quart. Aix\xc3\xb2 correspon a la part costanera del Barri G\xc3\xb2tic i al barri de la Ribera."